
KĖDAINIŲ ĮMONIŲ IR ĮSTAIGŲ GRAŽIAUSIŲ LIETUVIŠKŲ PAVADINIMŲ

KONKURSO NUOSTATAI
1. Bendrosios nuostatos

1.1. Įmonių ir įstaigų gražiausių lietuviškų pavadinimų konkurso (toliau – Konkursas) tikslas – skatinti įmones ir įstaigas rinktis lietuviškus taisyklingus pavadinimus. 

1.2. Konkurso nuostatai reglamentuoja konkurso organizavimą, Komisijos darbą, vertinimo kriterijus ir apdovanojimą. Konkurso nuostatai tvirtinami administracijos direktoriaus įsakymu.
1.3. Konkursą organizuoja Kėdainių rajono savivaldybė, bendradarbiaudama su VšĮ Kėdainių turizmo ir verslo informacijos centru, Valstybine kalbos inspekcija ir kitomis institucijomis. Gražiausių lietuviškų įmonių ir įstaigų pavadinimams išrinkti sudaroma vertinimo komisija (toliau – Komisija). 
1.4. Konkursas vyksta kasmet. Nugalėtojai apdovanojami Mero padėkomis ir dovanomis. Įteikiama Tarptautinės gimtosios kalbos dienos proga arba Lietuvių kalbos dienų metu  (Vasario 16 d. – Kovo 11 d.)

1.5. Įmonių ir įstaigų gražiausi lietuviški pavadinimai renkami iš VšĮ Kėdainių turizmo ir verslo informacijos centro pateikto ankstesniais metais Juridinių asmenų registre įregistruotų pavadinimų sąrašo. Galimi ir kiti pavadinimų surinkimo/pateikimo konkursui būdai.
1.6. Išrenkama ne mažiau kaip 3 ir ne daugiau kaip 5 gražiausių lietuviškų įmonių ir įstaigų pavadinimų.
2. Pavadinimų vertinimo kriterijai 

Gražiausias lietuviškas įmonės ar įstaigos  pavadinimas renkamas atsižvelgiant į šiuos vertinimo kriterijus:

2.1. Pavadinimas nepažeidžia bendrinės kalbos normų.

2.2. Pavadinimas sudarytas tik iš lietuvių kalbos žodžių, įtrauktų į „Dabartinės lietuvių kalbos“ žodyną.

2.3. Pavadinimas negali būti dirbtinis žodis (pavyzdžiui, „Laimdena“, „Omnesė“, „Altekas“, „Martvilis“ ir pan.). 

2.4. Pavadinimas neturi būti sudarytas iš tiesioginės reikšmės žodžių, skaitmenų, raidinių santrumpų, su vardais ir vietovardžiais sudarytų žodžių junginių (pavyzdžiui, Bitės Bitaitės individuali įmonė, Kėdainių teisininkų biuras, „4x4Surviliškis“, „VG-9“, „100 G“, „AD letenėlė“, „Romo taksi“ ir pan.). 
2.5. Pavadinimas turėtų būti susijęs su įmonės veikla.
2.6. Įmonė turi būti pradėjusi veiklą ir apie tai viešai pateikia informaciją. 
3. Komisijos darbo organizavimas
3.1. Komisiją sudaro 3−5 asmenys.  Komisija tvirtinama direktoriaus įsakymu.
3.2. Nariai iki pirmo posėdžio dienos privalo susipažinti su Komisijos pirmininko pateiktu įmonių ir įstaigų pavadinimų sąrašu.

3.2. Sprendimai priimami Komisijos narių balsų dauguma.

3.3. Konkurso rezultatai įforminami Komisijos posėdžio protokolu, kurį pasirašo Komisijos pirmininkas ir sekretorius. 

